Քաղաքակրթութեան նուաճումներու դիմաց մարդոց մտաբերած առաջին խորհուրդներէն մէկը եղաւ «աշխարհ փոքրացաւ» համոզումը։ Շոգենաւերը շատ աւելի արագընթաց էին բաղդատմամբ առագաստանաւերու։ Շոգեկառքերը նոյնպէս։ Վրայ հասաւ պէնզինով բա­նող շար­ժակնե­րը։ Ճա­նապարհնե­րը հա­մապա­տաս­խան կեր­պով աս­ֆալթա­պատուեցան եւ շա­բաթ­նե­րով հա­շուող հե­ռաւո­րու­թիւննե­րը սկսաւ օրե­րով հաշ­ւուիլ։ Իսկ գա­լով մեր օրե­րուն, այդ նոյն ճա­նապարհնե­րը կը հաշ­ւուին ժա­մերով, նոյ­նիսկ թղթա­տարու­թեան պա­րագա­յին վայրկեան­նե­րով միայն։